《虏警》
宋代·孙锐

载将倾国尔为真，我梦扁舟作比邻。
今日避兵真是梦，可知夙世有奇因。
五湖烟水罨如画，鸱夷老子舍其下。
千秋声气梦相通，此地居停尔当借。
仙乎仙乎与世忘，何年归老耕閒堂。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。